CONVOCATÒRIA BEQUES SANTANDER - OCUPABILITAT UNIVERSITAT D'ALACANT PER A PRÀCTIQUES EN ENTORNS RURALS 2021 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/14977)
  + [Valencià](/va/acuerdo/14555)






Selector de idioma

Leer

* [Español](/es/acuerdo/14980)
* [Valencià](/va/acuerdo/14020)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA BEQUES SANTANDER - OCUPABILITAT UNIVERSITAT D'ALACANT PER A PRÀCTIQUES EN ENTORNS RURALS 2021[Butlletí Oficial Universitat d'Alacant](/ca/Publicacion)
===================================================================================================================================================================

Secretaria General

Butlletí Oficial Universitat d'Alacant





CONVOCATÒRIA BEQUES SANTANDER - OCUPABILITAT UNIVERSITAT D'ALACANT PER A PRÀCTIQUES EN ENTORNS RURALS 2021

Data d'aprovació
:   19/07/2021

Data de publicació
:   20/07/2021

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/14026)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/14469)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/14645)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA BEQUES SANTANDER - OCUPABILITAT UNIVERSITAT D'ALACANT PER A PRÀCTIQUES EN ENTORNS RURALS 2021&url=https://www.boua.ua.es/va/acuerdo/14078)

**Títol:** CONVOCATÒRIA BEQUES SANTANDER - OCUPABILITAT UNIVERSITAT D'ALACANT PER A PRÀCTIQUES EN ENTORNS RURALS 2021

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dilluns, 19 de juliol de 2021

CONVOCATÒRIA BEQUES SANTANDER - OCUPABILITAT UNIVERSITAT D'ALACANT PER A PRÀCTIQUES EN ENTORNS RURALS 2021

PRIMERA - OBJECTE DE LA CONVOCATÒRIA

La present convocatòria està destinada a concedir ajudes a estudiants de la Universitat d'Alacant (UA) per a realitzar una estada de pràctiques durant el curs 2021-22 en entitats situades en Entorns Rurals. Les ajudes reben finançament del Banc Santander en el marc del conveni subscrit amb la Universitat d'Alacant el 12 de novembre de 2020.

Amb aquest programa tant el Santander com la Universitat d'Alacant volen enfortir la millora de l'ocupabilitat i l'accés a una ocupació de qualitat per al col·lectiu d'estudiants de la Universitat.

L'ajuda estarà destinada a cofinançar les despeses de desplaçament i allotjament que l'estudiantat realitzarà amb motiu de la seua estada en pràctiques en qualsevol mena d'organització, pública o privada situada en un entorn rural a Espanya.

SEGONA - CONDICIONS DEL PROGRAMA

Les pràctiques podran dur-se a terme entre l'1 d'octubre i el 31 de desembre de 2021.

Podrà optar a aquestes beques l'estudiantat matriculat en títols oficials de la UA (de grau, màster i doctorat) o en un màster propi en el curs 2021-2022 i que complisquen els requisits de la clàusula Quarta.

L'estudiantat podrà realitzar les seues pràctiques en entorns rurals i zones menys poblades del territori col·laborant amb empreses, institucions i emprenedors de la zona.

Abans de l'inici de les pràctiques, se signarà un conveni de cooperació educativa per a la realització de pràctiques i l'acord individual amb els detalls del període de pràctiques. Tots dos documents els facilitarà la Unitat de Pràctiques degudament emplenats i preparats per a la signatura.

TERCERA - QUANTIA DE L'AJUDA

Es concedeixen un total de 12 ajudes, per import cadascuna d'elles de 650 euros bruts al mes, durant 3 mesos.

La dotació de l'ajuda, amb un total de 23.400 euros, serà sufragada amb càrrec al capítol 4 de crèdits del pressupost del Vicerectorat d'Estudiants i Ocupabilitat (1050.4B.0001). L'execució d'aquesta dotació estarà supeditada a la disponibilitat de liquiditat.

La subvenció assignada s'ajustarà al que es disposa en la llei 38/2003, de 17 de novembre, General de Subvencions, a les regulacions, requisits i termes establits per les normes de funcionament intern de la UA i al que aquesta convocatòria estableix.

Aquestes ajudes reben finançament del BANC DE SANTANDER.

QUARTA - REQUISITS

* Ser nacional o resident permanent en algun estat de la UE durant el període de realització de la pràctica.
* Estar matriculat o matriculada en un grau, màster oficial o propi, o doctorat de la UA durant el curs acadèmic 2021-22, i, en el cas del grau, haver superat en el moment de la sol·licitud, un mínim de 120 crèdits del pla d'estudis.
* Complir els requisits per a poder realitzar unes pràctiques externes, segons la normativa aplicable (Normativa de Pràctiques Externes de la Universitat d'Alacant). Especialment, mantenir la condició d'estudiant durant la realització de les pràctiques i no sol·licitar l'expedició del títol universitari si se superen tots els crèdits del pla d'estudis matriculat abans o durant les pràctiques.

CINQUENA - CRITERIS DE SELECCIÓ

Les ajudes s'assignaran a l'estudiantat que, reunint els requisits generals per a participar en la convocatòria i els específics de les propostes rebudes i publicades en la web <https://web.ua.es/va/centro-empleo/practicas-y-empleo/practiques-en-la-ua/convocatories/convocatorias-santander/practiques-en-entorns-rurals.html> siguen seleccionats per l'entitat d'acolliment.

En la fase de preselecció, les sol·licituds d'ajudes seran valorades per una Comissió de Selecció formada per la Vicerectora d'Estudiants i Ocupabilitat (o persona en qui delegue), que actuarà com a presidenta, el Director del Secretariat de Suport a Estudiants i Ocupabilitat, un tècnic o tècnica de la Unitat d'Orientació per a l'Ocupació i l'Emprenedoria del Servei d'Alumnat, i la Subdirectora de Pràctiques, Ocupació i Emprenedoria del Servei d'Alumnat, que actuarà com a secretària, d'acord amb el següent barem:

1. Nota mitjana de l'expedient acadèmic: Nota mitjana de l'expedient acadèmic calculada de 0 a 1 multiplicant la nota mitjana per 0,10 (per a estudiants de Màster o Doctorat, la nota mitjana de la titulació d'accés):  fins a 1 punt

2. Adequació de la pràctica per al desenvolupament de l'estudiant i l'adequació al programa de formació proposat per l'empresa: 1 punt en les propostes a les quals s'adeqüe i 0 en les quals no s'adeqüe.

Els CV i cartes de motivació de les persones que obtinguen 1 punt en l'adequació del seu perfil, seran enviats a les entitats col·laboradores perquè realitzen entrevista i proposen a la Comissió un candidat o candidata.  Si el nombre de candidatures per oferta proposada és major de 5, s'enviaran les que hagen obtingut major puntuació sumant el punt 1 i el 2.

SISENA - PROCEDIMENT I TERMINI DE PRESENTACIÓ DE SOL·LICITUDS

L'estudiantat s'inscriurà a través del formulari de la UA que s'indicarà en la pàgina web <https://web.ua.es/va/centro-empleo/practicas-y-empleo/practiques-en-la-ua/convocatories/convocatorias-santander/practiques-en-entorns-rurals.html>

El termini d'inscripció s'iniciarà el 22 de juliol i finalitzarà el 2 de setembre de 2021.

En el formulari d'inscripció de la UA haurà d'adjuntar-se el Curriculum vitae i carta de motivació.

SETENA - RESOLUCIÓ DE LES AJUDES

Atès el principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i al que es disposa en l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases substituiran la notificació a les persones interessades i produint els mateixos efectes, es realitzaran d'acord amb el que s'estableix a continuació, en les adreces web detallades.

La llista provisional de sol·licituds admeses i excloses es publicarà en la pàgina <https://web.ua.es/va/centro-empleo/practicas-y-empleo/practiques-en-la-ua/convocatories/convocatorias-santander/practiques-en-entorns-rurals.html>  el dia 6 de setembre de 2021, donant-se un termini de 2 dies hàbils per a les possibles esmenes.

La llista definitiva de sol·licituds admeses i la baremació es publicarà en la pàgina <https://web.ua.es/va/centro-empleo/practicas-y-empleo/practiques-en-la-ua/convocatories/convocatorias-santander/practiques-en-entorns-rurals.html>  el dia 9 de setembre de 2021 i es realitzarà l'enviament de candidatures.

La resolució definitiva de persones seleccionades per les entitats col·laboradores i les ajudes assignades es publicarà a partir del dia 17 de setembre de 2021, i les persones seleccionades tindran 3 dies hàbils a comptar a partir de l'endemà a la data de publicació per a acceptar o rebutjar l'ajuda a través dels mitjans que s'indiquen en la web de la convocatòria.

A més, les persones seleccionades hauran d'inscriure's en la plataforma de Beques Santander [www.becas-santander.com](http://www.becas-santander.com/) seguint les indicacions que rebran de la Unitat de Pràctiques.

Els qui, després d'acceptar l'ajuda dins dels terminis estipulats per a tal fi, desitgen renunciar a ella, hauran de comunicar-ho per escrit, exposant les causes, al Vicerectorat d'Estudiants i Ocupabilitat, en els 3 dies següents a la publicació de la resolució d'ajudes assignades.

VUITENA - PAGAMENT DE LES AJUDES I JUSTIFICACIÓ

Les persones beneficiàries hauran de subscriure el document d'acceptació de l'ajuda una vegada publicada la resolució definitiva, i subscriure l'acord de pràctiques abans de l'inici de les pràctiques. Tota la documentació es tramitarà des de la Unitat de Pràctiques del Servei d'Alumnat.

L'ajuda s'abonarà mensualment i es comunicarà alta a la Seguretat Social com a estudiant en pràctiques remunerades.

En els 15 dies següents a la finalització de la seua pràctica (que serà la que figure com a data de finalització en l'acord de pràctiques) el beneficiari o la beneficiària hauran de presentar en la Unitat de Pràctiques el certificat de realització de pràctiques signat per l'entitat d'acolliment, la memòria de les activitats realitzades i l'informe final. Els models i formularis per a aquesta documentació es facilitaran des de la Unitat de Pràctiques

La justificació de totes les ajudes concedides haurà d'estar completada a 31 de gener de 2022.

L'incompliment de les obligacions d'acceptació i lliurament de la documentació requerida per la UA, així com el retorn anticipat no justificat formalment, excepte causa de força major, suposaran el reintegrament immediat dels imports abonats en virtut de la present convocatòria.

Aquestes ajudes són incompatibles amb altres ajudes concedides per a realitzar unes pràctiques. Són compatibles amb les ajudes a l'estudi.

NOVENA - PROTECCIÓ DE DADES DE CARÀCTER PERSONAL

De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la seua sol·licitud de participació en ella.

En el marc dels tractaments esmentats, les seues dades no podran ser cedits, excepte obligació legal.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica <https://seuelectronica.ua.es/es/index.html>

La informació addicional i detallada sobre Protecció de dades, els seus drets i la Política de Privacitat de la Universitat d'Alacant, pot consultar-la en el següent enllaç: <https://seuelectronica.ua.es/es/privacidad.html>

DESENA - RECURSOS

Contra la convocatòria, les seues bases i quants actes administratius es deriven d'aquesta, que esgoten la via administrativa, pot interposar-se recurs contenciós-administratiu davant el jutjat del contenciós-administratiu dels d'Alacant que resulte competent, en el termini de dos mesos comptats a partir de l'endemà de publicar-se, de conformitat amb el que s'estableix en l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, 6.4 de la llei Orgànica 6/2001, de 21 de desembre, d'Universitats i 46 de la Llei 29/1998, de 13 de juliol, Reguladora de la Jurisdicció Contenciós-Administrativa, i potestativament podran interposar recurs de reposició en el termini d'un mes comptat a partir de l'endemà al de la publicació de la present, davant la rectora, de conformitat amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

Davant les actuacions definitives de la Comissió de valoració podrà interposar-se un recurs d'alçada previst en l'article 121 de la Llei 39/2015, en el termini d'un mes comptat des de l'endemà al de les seues publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre-ho.

D'acord amb l'article 122 de la Llei 39/2015, no es podrà presentar recurs contra els actes de tràmit, llevat que aquests decidisquen directa o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit podrà al·legar-se per les persones interessades per a la seua consideració en la resolució que pose fi al procediment.

Alacant, a 15 de juliol de 2021

La Rectora

P.D. de signatura, la Vicerectora d'Estudiants i Ocupabilitat

(Resolució de 22 de desembre de 2020)

Rosario Isabel Ferrer Cascales





[Carretera Sant Vicent del Raspeig s/n  
03544 Sant Vicent del Raspeig - Alacant  
 Tel. 46 467 8112 - Fax 62 049 1193](https://www.google.es/maps/@73.293624,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12454&trk=tyah&trkInfo=tarId%7L3096881904878%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)